Document ID: 32005D0487

KOMISSION PÄÄTÖS,
tehty 4 päivänä heinäkuuta 2005,
triatsamaatin sisällyttämättä jättämisestä neuvoston direktiivin 91/414/ETY liitteeseen I ja tätä ainetta sisältäville kasvinsuojeluaineille annettujen lupien peruuttamisesta
(tiedoksiannettu numerolla K(2005) 1960)
(ETA:n kannalta merkityksellinen teksti)
(2005/487/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), ja erityisesti sen 8 artiklan 2 kohdan neljännen alakohdan
sekä katsoo seuraavaa:
(1)
Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti.
(2)
Komission asetuksissa (EY) N:o 451/2002 (2) ja (EY) N:o 703/2001 (3) säädetään direktiivin 91/414/ETY 8 artiklan 2 kohdassa tarkoitetun työohjelman toisen vaiheen täytäntöönpanoa koskevista yksityiskohtaisista säännöistä. Ilmoittaja tiedotti triatsamaatti-tehoaineen osalta komissiolle 7 päivänä heinäkuuta 2004, ettei se enää hakenut kyseisen aineen sisällyttämistä direktiivin 91/414/ETY liitteeseen I. Kyseistä tehoainetta ei sen vuoksi pitäisi sisällyttää kyseiseen liitteeseen, ja jäsenvaltioiden olisi peruutettava kaikki triatsamaattia sisältävien kasvinsuojeluaineiden luvat.
(3)
Olisi myönnettävä lisäaikaa olemassa olevien varastojen hävittämistä, varastointia, markkinoille saattamista ja käyttöä varten, jotta näitä varastoja voidaan käyttää vielä yhdellä kasvukaudella.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Triatsamaattia ei sisällytetä tehoaineena direktiivin 91/414/ETY liitteeseen I.
2 artikla
Jäsenvaltioiden on varmistettava, että
1)
triatsamaattia sisältävien kasvinsuojeluaineiden luvat peruutetaan viimeistään 4. tammikuuta 2006;
2)
triatsamaattia sisältäville kasvinsuojeluaineille ei myönnetä lupia eikä niiden lupia uusita julkaisemispäivästä lähtien.
3 artikla
Mahdollisten lisäaikojen, joita jäsenvaltiot myöntävät direktiivin 91/414/ETY 4 artiklan 6 kohdan mukaisesti olemassa olevien varastojen hävittämistä, varastointia, markkinoille saattamista ja käyttöä varten, on oltava mahdollisimman lyhyitä, ja niiden on päätyttävä viimeistään 4. tammikuuta 2007.
4 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä heinäkuuta 2005.

Labels: 3
6